দ্বিতীয় কথা হচ্ছে, আপনারা জানেন যে, আমরা একটা জাতিকে যদি একটা সমস্ত দেহের সঙ্গে তুলনা করি তাহলে সরকার হলো সেই দেহের মস্তিষ্কের জায়গায় আর জনগণ হলো সেই শরীরের অঙ্গ-প্রত্যঙ্গ। কাজেই মস্তকবিহীন যেমন শরীর চলে না তেমনি সরকারবিহীন জাতির কোনো কিছুই কল্পনা করা যায় না। আমাদের যে কাজ, যে যে কর্মকা- সেটি সমস্ত জাতিকে নিয়ে, একটি সামষ্টিক কর্মকা-। একটি জাতিকে অন্যায়ের বিরুদ্ধে, অশান্তি-অপরাজনীতি, ধর্মব্যবসা, জঙ্গিবাদের বিরুদ্ধে ঐক্যবদ্ধ করা। সেটা করা একটি আন্দোলনের একার পক্ষে, একজন ব্যক্তি বা কয়েকজন ব্যক্তির পক্ষে অসম্ভব, আর এটি গোপনে লুকিয়ে করার তো বিষয়ই নয়। আর এ কাজটি প্রকৃতপক্ষে সরকারেরই কাজ। আমরা করছি আমাদের ধর্মীয় দায়িত্বজ্ঞান ও সামাজিক কর্তব্যবোধ থেকে, সমাজে অশান্তি থাকলে সেটা আমাদেরকেও কষ্ট দেয় সেজন্য আমরা করছি, যেহেতু এটা করার পথ আমাদের কাছে আছে। কিন্তু এটা করতে সরকারের সহযোগিতা অপরিহার্য। সরকারের কাছে আছে আইন-শৃঙ্খলা রক্ষাকারী বাহিনীর শক্তি, অর্থ, আইন ইত্যাদি কিন্তু সমাজকে অন্যায়-অপরাধমুক্ত করতে সর্বাগ্রে প্রয়োজন সঠিক শিক্ষা ও আদর্শ দ্বারা মানুষের মানসিক পরিবর্তন সাধন অর্থাৎ মোটিভেশন, সেই আদর্শ আমাদের কাছে আছে যা আমাদেরকে, আমাদের এমামুয্যামানকে দান করেছেন। সরকারের শক্তি ও আমাদের আদর্শ এ দুইয়ের সম্মিলনে একটি শান্তিময় সমাজ আমরা গড়ে তুলতে পারি। এই কথাটিই আমরা সরকারকে পত্রিকার মাধ্যমে বুঝানোর চেষ্টা করছি, সাধারণ মানুষকেও বুঝাচ্ছি। আমরা সবাইকে উদ্বুদ্ধ করছি যেন তারা কেউ কোনো অন্যায়কারীকে সহযোগিতা না করে, দেশের ও জাতির ক্ষতি হয় এমন কোনো কাজে নিজেরাও অংশ না নেয়, অন্যকেও বাধা দেয় এবং তারা সম্মিলিতভাবে দেশের উন্নয়নে এগিয়ে আসে। এটি কেবল দেশপ্রেমই নয় তাদের এবাদত হিসাবে গণ্য হবে। তাহলে আইন-শৃঙ্খলা রক্ষাকারী বাহিনী এবং সরকারের পক্ষে দেশের শান্তি রক্ষার জন্য এমন হিমসিম খেতে হবে না। সেই আদর্শ আমরা নিঃস্বার্থভাবে মানবতার কল্যাণে দিতে চাই। সরকার যদি আমাদের এই আদর্শকে অনুধাবন করেন এবং মানবতার কল্যাণে যদি সেটা কাজে লাগান তবে মানুষ উপকৃত হবে, সরকার উপকৃত হবে, সবাই উপকৃত হবে।